এ নিয়ে যাত্রীদেরও অভিযোগের শেষ নেই।আগরতলা আইসিপিতে এক ছাদের নিচেই দুই দেশের যাত্রীদের মিলছে ইমিগ্রেশন ও কাস্টমসের যাবতীয় সেবা। যাত্রীদের মালামাল পরীক্ষার জন্য সেখানে রয়েছে অত্যাধুনিক স্ক্যানিং মেশিন। এছাড়াও যাত্রীদের অপেক্ষার জন্য রয়েছে পর্যাপ্ত আসন, বিশুদ্ধ খাবার পানি ও স্বাস্থ্যসম্মত টয়লেটের ব্যবস্থা। সীমান্তের শূন্যরেখা থেকে আইসিপি ভবন পর্যন্ত যাত্রীদের যাতায়াতের সুবিধার্থে বিনামূল্যে পরিবহনেরও ব্যবস্থা করেছে ত্রিপুরা রাজ্য সরকার। আগরতলা আইসিপিতে এমন আধুনিক সব সেবা মিললেও আখাউড়া আন্তর্জাতিক চেকপোস্টের চিত্র একেবারেই বিপরীত।